b"\n_START_ARTICLE_\nDavid Catal\xc3\xa0 Jim\xc3\xa9nez\n_START_SECTION_\nTraject\xc3\xb2ria\n_START_PARAGRAPH_\nSorgeix del planter del RCD Espanyol, fins a debutar amb el primer equip a la campanya 99/00, en la qual els pericos guanyarien la Copa del Rei. Despr\xc3\xa9s d'alternar el filial i l'absolut, la temporada 03/04 marxa al Xerez CD, on gaudeix de la titularitat, igual que a la temporada seg\xc3\xbcent, ara a la UE Lleida._NEWLINE_Continua a la Segona Divisi\xc3\xb3 amb l'Albacete Balompi\xc3\xa9 (05/06), la Lorca Deportiva (06/07) i la UD Salamanca, on roman dos anys, fins que a l'estiu del 2009 fitxa pel Celta de Vigo. Tret del conjunt manxec, el barcelon\xc3\xad ha estat titular a la resta d'equips, fins al punt d'acumular gaireb\xc3\xa9 200 partits a la categoria d'argent. Amb el Salamanca, nom\xc3\xa9s va deixar de ser titular en dues ocasions en els dos anys que hi va militar."